#FocusEloyEnciso: el cineasta gandià més internacional torna a casa per a presentar el seu treball cinematogràfic
03 novembre 2021

## #FocusEloyEnciso: el cineasta gandià més internacional torna a casa per a presentar el seu treball cinematogràfic03 novembre 2021Última actualització: 03 novembre 2021

![](../gestion/img/819b82164ddbe67d9705d521dec9e12b690e65c7b5ac6b77cf85dbb6caa2dc24.jpg)  
  

Aprofitant l’estrena a Gandia de l’última pel·lícula del director de **cinema gandià més internacional**, _Longa noite_ (premiada als festivals de Mar del Plata, Lima o Toulouse i nominada a millor pel·lícula europea als darrers Premis Gaudi?), el **regidor de Cultura, Nahuel González**, junt amb el cineasta**, Eloy Enciso**, i el **subdirector de l’Àrea d’Acció Cultural del Campus de Gandia de la UPV, Javier Pastor**, ha presentat aquest migdia al Jardí de la Casa de la Marquesa el #FOCUSEloyEnciso.

Es tracta d’una iniciativa que compta amb la col·laboració de l’Ajuntament de Gandia i del centre universitari, i que exposarà els tres llargmetratges del director, els quals es complementaran amb unes jornades de presentacions i col·loquis amb el mateix productor i amb convidats vinculats al seu cinema o a les temàtiques de les seues pel·lícules.

Pel que fa a la trajectòria d’Enciso, després de rodar el seu primer treball a Benidorm (_Pic-nic_, 2007), Enciso ha desenvolupat una creixent carrera internacional, amb seleccions a festivals i mostres de més de 30 països, i premis a llocs tan diversos com Argentina, França, Mèxic, Estats Units o Rússia.

Durant la presentació d’aquest cicle audiovisual, González ha destacat que “_tindre un referent del cinema a la nostra ciutat com Eloy Enciso ompli d’orgull i d’alegria a tota la gent que estimem la cultura_” i ha convidat a tota la ciutadania i a totes les persones que visiten la nostra ciutat a conéixer les seues obres i a “_reivindicar el nostre director més internacional i un referent per a molts i moltes_”.

Sobre les jornades de col·laboració amb el Campus de Gandia de la UPV, el responsable de Cultura ha posat en valor el treball conjunt de l’Ajuntament i la universitat per a reivindicar el cinema, sobretot tenint en compte que molts i moltes professionals de la Comunicació Audiovisual han sorgit d’aquest centre educatiu.

En la seua intervenció, Enciso ha agraït als agents implicats i a la ciutadania l’acollida del seu treball i ha assenyalat que presentar el seu treball a casa “_és un gran honor i també una responsabilitat_” perquè, entre altres sentiments, va “_el Cine Pot del Teatre Serrano va ser precisament el primer cinema que realment em va impactar, un cine diferent  que em va obrir els ulls i la ment per a, molts anys després, pensar en fer cinema, un cinema europeu d’autor_” (d’art i assaig).

Com a part del seu retorn a Gandia, el director de llargmetratges impartirà un taller pràctic de cinema al llarg dels mesos de novembre i de desembre, on els participants desenvoluparan breus pel·lícules a Gandia o als voltants que es projectaran en una sessió pública al Teatre Serrano abans de la data final de 22 de desembre.

Finalment, Pastor ha manifestat que “_els tallers_ d_’Eloy Enciso suposen una oportunitat única per a l’alumnat de Comunicació Audiovisual del Campus per anar més enllà de la formació reglada i rebre una ensenyança directament d’un professional_”, el títol amb més tiró del centre al qual el cineasta també es va diplomar.

Per a rebre més informació sobre els tallers i les inscripcions es pot escriure a [tallercinemagandia@gmail.com.](mailto:tallercinemagandia@gmail.com)

**Programació completa  del FOCUS**

9 novembre a les 17.30 h a la Casa de Cultura: PRESENTACIÓ LLIBRE _Aquí no hem vingut a estudiar_, d’Enric Juliana (director de La Vanguardia).

CINEMA (Teatre Serrano)

*   9 novembre a les 19 h: Projecció del film _Longa noite_, amb presentació i col·loqui d’Enric Juliana (periodista i escriptor).

*   17 de novembre a les 20 h: Llargmetratge _Pic-nic_, amb presentació i col·loqui de José Luis Moreno (director adjunt d'Audiovisuals i Cinematografia de l'IVC).

*   24 novembre a les 20 h: Projecció d’_Arraianos_, amb presentació i col·loqui de José Manuel Sande (programador de la Filmoteca de Galicia).

*   22 novembre a les 20 h: Projecció de curtmetratges del taller Eloy Enciso. 

TALLER DE CINEMA impartit per Eloy Enciso i dirigit a alumnes de la UPV i públic en general a les 16 h al Campus Gandia UPV els dies 1, 16 i 25 de novembre, i el 16 de desembre.